Nøgleord

Sagens genstand

Afgørelse



Nøgleord

Passivitetssøgsmål – stillingtagen som omhandlet i artikel 265, stk. 2, TEUF før anlæggelsen af søgsmålet – afvisning (art. 265, stk. 2, TEUF) (jf. præmis 27)

2. Passivitetssøgsmål – opfordring til institutionen – obligatorisk – søgsmål anlagt inden udløbet af institutionens svarfrist – afvisning (art. 265, stk. 2, TEUF) (jf. præmis 28)

3. Passivitetssøgsmål – passivitet – begreb – undladelse af at handle – retsakt, som ikke giver medhold – ikke omfattet (art. 265 TEUF) (jf. præmis 33)

4. Passivitetssøgsmål – fysiske eller juridiske personer – søgsmålsinteresse – nødvendigheden af en eksisterende og faktisk interesse – vurdering på tidspunktet for sagens anlæg – søgsmål, der kan tilføre sagsøgeren en fordel – foreligger ikke – afvisning (art. 265 TEUF) (jf. præmis 42-45)

5. Tilnærmelse af lovgivningerne – ernærings- og sundhedsanprisninger af fødevarer – forordning nr. 1924/2006 – betingelser for at anvende de nævnte anprisninger – anvendelse af overgangsbestemmelser på anprisninger, der er under vurdering på tidspunktet for ikrafttrædelsen af forordning nr. 1924/2006 (Europa-Parlamentets og Rådets forordning nr. 1924/2006, art. 13, stk. 1, og art. 28, stk. 5 og 6) (jf. præmis 47-50)

6. EU-retten – principper – retssikkerhed – begreb (jf. præmis 63)

7. Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – skrivelse fra Kommissionen, der angiver grundene til ikke at pålægge Den Europæiske Fødevaresikkerhedsautoritet (EFSA) at undersøge visse sundhedsanprisninger – ikke omfattet (art. 263 TEUF; Europa-Parlamentets og Rådets forordning nr. 1924/2006, art. 13, stk. 3) (jf. præmis 71-73)

8. Tilnærmelse af lovgivningerne – ernærings- og sundhedsanprisninger af fødevarer – forordning nr. 1924/2006 – andre sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed – proceduren til vedtagelse af listen over de tilladte anprisninger – Kommissionens skøn (Europa-Parlamentets og Rådets forordning nr. 1924/2006, art. 13, stk. 3) (jf. præmis 74)

9. Passivitetssøgsmål – stillingtagen som omhandlet i artikel 265, stk. 2, TEUF før anlæggelsen af søgsmålet – begreb (art. 265, stk. 2, TEUF) (jf. præmis 76)

10. EU-retten – principper – ret til en effektiv domstolsbeskyttelse – afvisning af annullationssøgsmål anlagt til prøvelse af foranstaltninger, der ikke har bindende retsvirkninger – mulighed for de retsundgivne for at anfægte sådanne foranstaltninger ved anlæggelse af et søgsmål vedrørende Unionens ansvar uden for kontraktforhold (art. 263 TEUF, 268 TEUF og art. 340, stk. 2, TEUF) (jf. præmis 79 og 80)

Sagens genstand

Angående

Påstand om, at det fastslås, at Kommissionen har udvist passivitet ved retsstridigt at have undladt at pålægge Den Europæiske Fødevaresikkerhedsautoritet (EFSA) at vurdere sundhedsanprisningerne vedrørende botaniske stoffer som forudgående betingelse for vedtagelsen af den endelige liste over tilladte anprisninger i henhold til artikel 13, stk. 3, i Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (EUT L 404, s. 9), og en subsidiær påstand om annullation af den afgørelse, der angiveligt er indeholdt i Kommissionens skrivelse af 19. juni 2014 om afslag på at pålægge EFSA at vurdere de nævnte anprisninger.

Afgørelse

Konklusion

1) Sagen afvises.

2) VSM Geneesmiddelen BV betaler sagens omkostninger.